CELEX: 32006R0241
Language: da
Date: 2006-02-10 00:00:00
Title: Kommissionens forordning (EF) nr. 241/2006 af  10. februar 2006  om ændring af forordning (EF) nr. 1004/2001 om tarifering af visse varer i den kombinerede nomenklatur

11.2.2006   
            
            
               DA
            
            
               Den Europæiske Unions Tidende
            
            
               L 40/5
            
         
      KOMMISSIONENS FORORDNING (EF) Nr. 241/2006
   af 10. februar 2006
   om ændring af forordning (EF) nr. 1004/2001 om tarifering af visse varer i den kombinerede nomenklatur
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               Tariferingen af en monitor (farve) med plasmaskærm med installationsdisketter i Kommissionens forordning (EF) nr. 1004/2001 af 22. maj 2001 om tarifering af visse varer i den kombinerede nomenklatur (2) har medført, at plasmaskærmen tariferes under KN-kode 8528 21 90 og installationsdisketterne under KN-kode 8524 91 00. I betragtning af, at bestemmelse 6 til kapitel 85 i den kombinerede nomenklatur blev ændret med virkning fra den 1. januar 2002, og at HS-Komitéen i oktober 2004 nåede til enighed om fortolkningen af den, må forordning (EF) nr. 1004/2001 anses for at være ukorrekt.
            
         
               (2)
            
            
               Forordning (EF) nr. 1004/2001 bør derfor ændres i overensstemmelse hermed.
            
         
               (3)
            
            
               Foranstaltningerne i denne forordning er i overensstemmelse med udtalelsen fra Toldkodeksudvalget —
            
         UDSTEDT FØLGENDE FORORDNING:
   Artikel 1
   Anden vare i tabellen i bilaget til forordning (EF) nr. 1004/2001 affattes som anført i bilaget til denne forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 10. februar 2006.
      
         
            På Kommissionens vegne
         
         László KOVÁCS
         
         
            Medlem af Kommissionen
         
      
   
   
      (1)  EFT L 256 af 7.9.1987, s. 1. Senest ændret ved Kommissionens forordning (EF) nr. 2175/2005 (EUT L 347 af 30.12.2005, s. 9).
   
      (2)  EFT L 140, 24.5.2001, s. 8.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Sæt pakket til detailsalg bestående af en farvemonitor, kabelclips, strømforsyningskabel, fjernbetjening (med 2 batterier), brugsanvisning og installationsdisketter.
                  Monitoren er af plasmatypen med skærmdiagonal på 105,6 cm (42 tommer) (udvendige dimensioner: 103,5 cm i bredden, 64 cm i højden og 15 cm i dybden), opløsning på 852 × 480 pixel og to indbyggede højtalere. Den har følgende grænseflader:
                  
                              —
                           
                           
                              tre videoindgange (sammensat videosignal)
                           
                        
                              —
                           
                           
                              dataindgang (VGA-SVGA)
                           
                        
                              —
                           
                           
                              lydindgang og
                           
                        
                              —
                           
                           
                              kontrolindgang.
                           
                        De forskellige grænseflader sætter monitoren i stand til i farver at vise både data fra en automatisk databehandlingsmaskine og faste eller levende billeder fra en videooptager, videogengiver, DVD-spiller, et videokamera etc.
               
               
                  8528 21 90
               
               
                  Tarifering i henhold til almindelig tariferingsbestemmelse 1, 3 b) og 6 vedrørende den kombinerede nomenklatur, samt teksten til KN-kode 8528, 8528 21 og 8528 21 90.
                  Sættets væsentligste karakter bestemmes af monitoren.
                  Tarifering i underposition 8471 60 er udelukket, da monitoren kan gengive et farvebillede fra et sammensat videosignal se de forklarende bemærkninger til HS, pos. 8471, punkt I.D.1.
                  Tarifering under pos. 8531 er ligeledes udelukket, da monitorens funktion ikke er at give et visuelt signal (se de forklarende bemærkninger til HS, pos. 8531, punkt D).